CELEX: 62006TN0078
Language: el
Date: 2006-02-24 00:00:00
Title: Υπόθεση T-78/06: Προσφυγή της  24ης Φεβρουαρίου 2006  — Armando Álvarez κατά Επιτροπής

20.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 121/14
            
         Προσφυγή της 24ης Φεβρουαρίου 2006 — Armando Álvarez κατά Επιτροπής
   (Υπόθεση T-78/06)
   (2006/C 121/24)
   Γλώσσα διαδικασίας: η ισπανική
   Διάδικοι
   
      Προσφεύγουσα: Armando Álvarez, S.A. (Μαδρίτη, Ισπανία) (εκπρόσωποι: E. Garayar και A. García Castillo, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   
               —
            
            
               Να κριθεί παραδεκτή η παρούσα προσφυγή ακυρώσεως.
            
         
               —
            
            
               Να κηρυχθεί άκυρη η προσβαλλομένη απόφαση C(2005) 4634 τελικό, της 30ής Νοεμβρίου 2005, επί της υποθέσεως COMP/F/38.354, καθό μέρος καταλογίζει ευθύνη στην Armando Álvarez, S.A.
            
         
               —
            
            
               Να καταδικαστεί η Επιτροπή στο σύνολο των δικαστικών εξόδων στα οποία υποβλήθηκε η Armando Álvarez, S.A. κατά την παρούσα δίκη.
            
         Λόγοι ακυρώσεως και κύρια επιχειρήματα
   Η προσφυγή έχει ως αντικείμενο την ακύρωση της αποφάσεως της Επιτροπής C(2005) 4634 τελικό της 30ής Νοεμβρίου 2005, επί της υποθέσεως COMP/F/38.354 — Βιομηχανικοί σάκοι. Με την προσβαλλομένη απόφαση η Επιτροπή έκρινε ότι η προσφεύγουσα, μεταξύ άλλων επιχειρήσεων, παρέβη το άρθρο 81 ΕΚ, συμμετέχοντας, κατά την περίοδο 1991-2002, σε συμφωνίες και εναρμονισμένες πρακτικές στον τομέα των πλαστικών βιομηχανικών σάκων στη Γερμανία, το Βέλγιο, τις Κάτω Χώρες, το Λουξεμβούργο, την Ισπανία και τη Γαλλία. Λόγω των παραβάσεων αυτών, η Επιτροπή επέβαλε πρόστιμο στην προσφεύγουσα ως υπεύθυνη αλληλεγγύως και εις ολόκληρον με την εταιρία Plásticos Españoles, S.A.
   Προς στήριξη των ισχυρισμών της, η προσφεύγουσα προβάλλει εσφαλμένη εκτίμηση των πραγματικών περιστατικών και παραβίαση, εκ μέρους της Επιτροπής, του τεκμηρίου της αθωότητας και των δικαιωμάτων άμυνας της προσφεύγουσας.